STATUTUL ASOCIAŢIEI  DE  PĂRINŢI 

„Asociaţia de părinţi a Colegiului  Tehnic de Transporturi  Braşov"
Subsemnaţii:
Munteanu Maria, 
Răvar Olimpia-Gabriela, 
Onofrei Daniela, 
în adunarea generala a părinţilor, care a avut loc in data de 31.10.2016, in Sala Festivă a ColegiuluiTehnic de Transporturi  Braşov, am hotărât constituirea unei asociaţii cu caracter nelucrativ, in conformitate cu prevederile Ordonanţei Guvernului nr.26/30.01.2000, cu modificările ulterioare, cu următorul statut :
Capitolul I. Dispoziţii Generale
Art.l. "Asociaţia de părinţi a Colegiului  Tehnic de Transporturi  Braşov" este o asociaţie fără scop lucrativ, constituită prin hotărârea adunării generale a părinţilor elevilor Colegiului  Tehnic de Transporturi  Braşov, adoptată in data de 31.10.2016, este organizată şi funcţionează potrivit prezentului statut.
Capitolul II. Denumirea, forma juridica, sediul, durata asociaţiei.
Art.2. Denumirea asociaţiei este "Asociaţia de părinţi a Colegiului  Tehnic de Transporturi  Braşov", conform dovezii de disponibilitate a denumirii nr.158070 /10.01.2017, emisa de Ministerul Justiţiei.
Art.3. Asociaţia este persoana juridică de drept român, constituită prin libera voinţă a membrilor fondatori, având caracter neguvernamental, nonprofit, apolitic.
Ea îşi va desfăşura activitatea in conformitate prevederile prezentului statut si ale Ordonanţei Guvernului nr. 26/2000 cu privire la asociaţii şi fundaţii, cu modificările ulterioare, cu respectarea prevederilor referitoare la funcţionarea asociaţiilor de părinţi stipulate in Regulamentul de organizare si funcţionare a unităţilor de invatamant preuniversitar, aprobat prin Ordinul Ministrului Educaţiei Naţionale şi Cercetării Ştiinţifice nr. 5079/31.08.2016. 
Art.4. Sediul asociaţiei este in România, Municipiul Braşov, Str. Fundătura Hărmanului Nr. 12, jud. Braşov.
Asociaţia işi va putea schimba sediul si va putea deschide filiale sau sucursale, cu aprobarea adunării generale a membrilor săi, in condiţiile legii si ale prezentului statut.
Art.5. Durata de funcţionare a asociaţiei este nelimitata.
Capitolul III. Scopul şi obiectivele asociaţiei.
Art. 6. Scopul asociaţiei il constituie:
· sprijinirea realizării obiectivelor educaţionale;

· dezvoltarea, modernizarea, intreţinerea bazei materiale a colegiului;

· sprijinirea colegiului in realizarea şi imbunătăţirea continuă a procesului de instruire şi
educare a elevilor;
· reprezentarea şi promovarea atât in faţa autorităţilor, cât şi in faţa altor persoane juridice de
drept public sau privat, precum şi a oricărui alt subiect de drept, a intereselor asociaţiei, in
condiţiile prezentului statut şi ale legii.

Art.7. Obiectivele asociaţiei sunt:
· identificarea modalităţilor, mijloacelor si surselor de realizare a scopului asociaţiei, precum
si elaborarea de studii, materiale si strategii compatibile cu scopul declarat;

· desfăşurarea de activităţi in scopul realizării si imbunatatirii continue a procesului de
instruire si educare a elevilor, a activităţilor de orientare şcolara si profesionala,  a
activităţilor de integrare sociala a adolescenţilor si de pregătire a părinţilor in problemele
privind educarea copiilor;

· desfăşurarea de activităţi extrascolare care sa contribuie la instruirea si educarea elevilor;

· colaborarea cu şcoala in vederea asigurării unei baze materiale pentru desfăşurarea in
condiţii optime a educaţiei elevilor;

· colaborarea cu instituţii de învăţământ preşcolare, preuniversitare, inspectoratele şcolare,
primării, prefecturi şi Ministerul Educaţiei Naţionale , cu asociaţii şi fundaţii similare;

· promovare şi dezvoltarea unor relaţii de natură culturală şi de intrajutorare;

· stabilirea de raporturi de asociere, afiliere sau alte asemenea raporturi cu instituţii sau
organizaţii similare din ţară sau străinătate, care prin scopul şi obiectul lor de activitate
promovează intreţinerea, dezvoltarea şi modernizarea şcolii şi a invăţământului;

· colectarea, recepţionarea şi distribuirea ajutoarelor achiziţionate prin donaţii in natură sau
bani, din ţară şi străinătate, de la persoane fizice sau juridice;

· realizarea oricăror alte activităţi compatibile cu scopul asociaţiei, efectuate in condiţiile
legii;
· susţinerea unităţii de invatamant in activitatea de consiliere şi orientare socio-profesionala
sau de integrare sociala a absolvenţilor;

· să propună unităţilor de invatamant discipline şi domenii care să fie studiate prin curriculum
la decizia scolii;

· să identifice surse de finanţare extrabugetare şi să propună Consiliului de administraţie al
unităţii şcolare modul de folosire al acestora;

· sprijinirea si realizarea parteneriatelor educaţionale dintre unitatea de invăţământ si instituţii
de invăţământ din ţară şi din străinătate;

· susţinerea unităţii de invăţământ in derularea programelor de prevenire şi de combatere a
abandonului şcolar;

· susţinerea unităţii de invăţământ in desfăşurarea activităţilor de instruire practică a elevilor, la agenţii economici parteneri;
· susţinerea unităţii de invatamant in organizarea si desfăşurarea festivităţilor anuale;

· susţinerea unităţii şcolare in organizarea si in desfăşurarea consultaţiilor cu părinţii pe teme
educaţionale.
Capitolul IV . Modul de constituire si folosire a patrimoniului asociaţiei

          Art.8. Patrimoniul iniţial al asociaţiei este stabilit la valoarea de  2900 lei si se constituie cu contribuţia iniţiala a membrilor săi.
Patrimoniul asociaţiei va fi constituit din: 
■    cotizaţiile membrilor;
· contribuţii ale membrilor, altele decât cotizaţiile;

· dobânzi si dividende rezultate din plasarea, sumelor disponibile, in conturi legale;

· sponsorizări :    donaţii in bani si bunuri;
■
alte venituri potrivit legii.
Art.9. Întreg patrimoniul, inclusiv veniturile realizate, vor fi administrate de consiliul director ales de adunarea generala si va fi utilizat din proprie iniţiativa sau cu consultarea consiliului de administraţie al Colegiului Tehnic de Transporturi pentru:
· modernizarea si întreţinerea patrimoniului unităţii de invatamant, a bazei materiale si
sportive;
· acordarea de premii si burse;

· sprijinirea financiara a unor activităţi extrascolare;

· acordarea de sprijin financiar sau material elevilor care provin din familii cu situaţie
materiala precară;

· alte activităţi care privesc bunul mers al colegiului sau care sunt aprobate de Adunarea
generala;
· alte activităţi desfăşurate in vederea asigurării funcţionarii si realizării scopului pentru
care se constituie prezenta asociaţie.

Art.10. Cuantumul cotizaţiei este stabilit de adunarea generala si se încasează semestrial de către membrii asociaţiei, din fiecare clasa, fără implicarea cadrelor didactice, respectiv a profesorilor diriginţi.
Capitolul V. Organele de conducere, administrare si control
Art. 11.. Organele de conducere, administrare si control sunt:
· adunarea generala a membrilor asociaţiei;

· consiliul director;

· cenzorul.
Art. 12. Adunarea generala a asociaţilor constituie organul suprem de conducere al asociaţiei si este formata din toţi membrii asociaţiei care au dobândit aceasta calitate in condiţiile legii si ale prezentului statut.
Art. 13. Adunarea generala a asociaţilor va fi convocata de consiliul director, prin preşedintele sau vicepreşedintele acestui organism. Convocarea se va face in scris, telefonic sau prin alte mijloace de comunicare şi va trebui să cuprindă: data convocării, locul desfăşurării şi ordinea de zi.
Art.14. Convocarea adunării generale va fi făcuta ori de cate ori este necesar, dar nu mai puţin de o dată pe an, în primul semestru al unui an de invatamant şcolar.
Art. 15. Adunarea generală a asociaţilor se intruneşte valabil in şedinţe ordinare, în prezenta a cel puţin jumătate plus unu din totalul membrilor asociaţi şi ia hotărâri valabile cu votul a jumătate plus unu din cei prezenţi.
Art.16. Toţi asociaţii au drept de vot egal, acesta putând fi exercitat in nume propriu, prin mandatar sau prin corespondenţă.
Art. 17. In Adunarea generala, fiecare membru are dreptul la un vot. Votul se exercita direct, prin împuternicit cu procura speciala sau prin corespondenţă. Votul este deschis.
Adunarea generală poate hotărî ca votul sa fie secret în situaţii excepţionale. Adunarea generală a asociaţilor are următoarele atribuţii principale:
· stabileşte strategia şi obiectivele generale ale asociaţiei;

· stabileşte prestaţiile, natura şi întinderea acestora, precum şi cuantumul cotizaţiei
membrilor asociaţiei;
· aproba bugetul de venituri şi cheltuieli şi bilanţul contabil;
· se pronunţă asupra formelor, termenelor şi metodelor de convocare a adunărilor
generale;
· alege şi revocă membrii consiliului director şi cenzorii, stabilindu-le atribuţiile;

· controlează activitatea şi gestiunea consiliului director şi a comisiei de cenzori;
■
stabileşte principalele direcţii de acţiune, strategii şi măsuri pentru realizarea scopului
propus; aprobă modificarea actului constitutiv şi a statutului;
■
stabileşte suma de bani care poate să se afle permanent la dispoziţia Consiliului director
şi care să fie folosită pentru situaţii urgente, la solicitarea Consiliului de administraţie al
colegiului;
■
exercita orice alte atribuţii conferite de lege sau de prevederile prezentului statut.


Art.18. Consiliul director se compune dintr-un număr de 3 membri, desemnaţi pentru o
perioada de 4 ani:
1. preşedinte: Munteanu Maria
2. vicepreşedinte: Răvar Olimpia-Gabriela 
3.  secretar-trezorier: Onofrei Daniela 
Calitatea de membru al consiliului director încetează de drept, odată cu pierderea calităţii de membru al asociaţiei, responsabilităţile acestuia fiind preluate, până la alegerea unui înlocuitor in cadrul primei şedinţe a adunării generale, de către un alt membru al consiliului director.
In cazul în care toţi membrii consiliului director nu mai îndeplinesc condiţiile prevăzute in prezentul statut pentru a avea calitatea de membrii ai asociaţiei, preşedintele îşi va păstra aceasta calitate şi va asigura buna funcţionare a cpnsiliului director până la prima întrunire a adunării generale şi alegerea noului consiliu director.
Art.19. Consiliul director are următoarele atribuţii:
· asigură realizarea strategiei generale stabilite prin statut, pe baza hotărârilor Adunării
Generale;
· încheie acte juridice în numele şi pe seama asociaţiei;

· stabileşte relaţii de colaborare cu alte organizaţii similare;

· analizează îndeplinirea obiectivelor asociaţiei trimestrial şi anual;

· prezintă Adunării Generale raportul anual de activitate al asociaţiei, executarea bugetului
de venituri şi cheltuieli, prezintă proiectul de buget şi propunerile de investiţii;

· aproba admiterea sau excluderea membrilor asociaţiei;

· îndeplineşte orice alte atribuţii încredinţate de adunarea generală.

Consiliul director poate împuternici una sau mai multe persoane în funcţii executive, inclusiv persoane care nu au calitatea de membru ori sunt străine de asociaţie, pentru a exercita atribuţii ale consiliului director, în conformitate cu prevederile legale.
Consiliul director se intruneşte cel puţin o data la 3 luni sau ori de câte ori este necesar, fiind convocat de către preşedinte.
Consiliul director ia hotărâri cu majoritatea simplă a membrilor săi.
La sfârşitul mandatului, toţi membrii consiliului director sunt obligaţi sa predea actele şi documentele asociaţiei, în baza unui proces-verbal ce se va întocmi în acest sens.
Art.20. Preşedintele consiliului director are următoarele atribuţii:
-  conduce lucrările consiliului;
-
reprezintă asociaţia in relaţiile  cu autorităţile centrale  şi  locale,  presa,  organizaţii
guvernamentale sau neguvernamentale din ţară sau străinătate;
-
 reprezintă asociaţia, pe baza împuternicirii dată de adunarea generală, la aderarea la uniuni,
federaţii sau grupări de persoane juridice cu caracter neguvernamental şi apolitic sau la constituirea
de organisme pentru atingerea scopului asociaţiei;

· întocmeste, împreuna cu consiliul de conducere, raportul anual de activitate, pe care îl
prezintă spre aprobare adunării generale;

· exercită întreaga sa autoritate şi competenţă pentru a determina infăptuirea scopului
asociaţiei şi a prevederilor statutare;

· angajează patrimoniul asociaţiei, gestionează şi administrează resursele acesteia, semnează
contracte în numele asociaţiei şi ia măsuri curente necesare, respectând legislaţia în vigoare,
prevederile prezentului statut şi hotărârile adunării generale;

· urmăreşte şi decide luarea de măsuri potrivit competenţelor sale pentru aducerea la
îndeplinire a sarcinilor ce îi revin.

Preşedintele şi vicepreşedintele au responsabilităţi în privinţa desfăşurării în bune condiţii a activităţii asociaţiei. In lipsa preşedintelui, vicepreşedintele îndeplineşte atribuţiile acestuia.
Art.21. Controlul gestiunii asociaţiei va fi realizat de către un cenzor.
Cenzorul este: Milea Angelica. 
Art.22. Competenţele cenzorului:
· verifică modul în care este administrat patrimoniul asociaţiei;

· verifică modul în care sunt aduse la îndeplinire hotărârile adunării generale ale asociaţilor;

· întocmeste rapoarte şi le prezintă adunării generale;

· îndeplineşte orice alte atribuţii stabilite de Adunarea Generală.

Capitolul VI. Membrii asociaţiei. Drepturi si obligaţii
Art.23. Orice persoana fizica având calitatea de părinte sau tutore legal al unui elev care urmează cursurile Colegiului Tehnic de Transporturi Braşov, poate fi membru al asociaţiei, dacă şi-a exprimat in mod liber voinţa de a face parte din asociaţie şi participă activ la realizarea scopului şi obiectivelor asociaţiei.
Asociaţia poate avea şi membri de onoare, la propunerea consiliului director şi cu acordul Adunării Generale.
Art. 24. Membrii asociaţiei au următoarele drepturi:
- să participe la lucrările Adunării Generale, cu drept de vot;
· să aleagă si să fie aleşi în oricare dintre organele de conducere ale asociaţiei, în condiţiile
prezentului statut;

· să participe la dezbateri, la intocmirea documentelor şi materialelor asociaţiei;

· să solicite şi să obţină sprijin din partea organelor de conducere şi a celorlalţi membri în
vederea soluţionării unor probleme deosebite personale sau colective, după caz, conforme cu legea
şi scopul asociaţiei;
· să participe la manifestările organizate de asociaţie;

· să ia cunoştinţă despre conţinutul hotărârilor şi a altor măsuri adoptate în lipsa lor.

Art.25. Membrii asociaţiei au următoarele obligaţii:
-să promoveze obiectivele asociaţiei şi să militeze pentru îndeplinirea scopului pentru care a fost infiinţată asociaţia;
· să respecte normele de etica şi ţinută morală in relaţiile cu ceilalţi membrii;

· să participe la acţiunile organizate de asociaţie;

· să respecte prevederile statutului şi hotărârile Adunării Generale;

· să achite la timp cotizaţia şi să susţină material asociaţia;
· să se abţină de la a desfăşura activităţi ce contravin scopului şi obiectivelor asociaţiei.
Art. 26. Calitatea de membru al asociaţiei încetează:
A.
De drept
-
calitatea de membru al asociaţiei încetează de drept din momentul in care nu mai este indeplinita
condiţia prevăzuta la art. 23 şi anume aceea de a fi părinte sau tutore legal al unui elev care urmează
cursurile Colegiului Tehnic de Transporturi.
B.
La cerere.
-
încetarea calităţii de membru din iniţiativa proprie se va face, in mod obligatoriu, prin formularea
unei cereri adresate consiliului director.

C.
Prin decesul persoanei fizice.
D.
Prin excludere, pentru nerespectarea obligaţiilor ce revin potrivit statutului; excluderea se
hotărăşte de către consiliul director şi se aduce la cunoştinţa adunării generale.
Persoana care şi-a pierdut calitatea de membru al asociaţiei nu are dreptul la restituirea aportului adus la patrimonial asociaţiei.
Capitolul VII. Despre dizolvarea şi lichidarea asociaţiei
Art.27. Dizolvarea asociaţiei are loc în situaţiile şi condiţiile prevăzute de lege.
Art.28. In situaţia dizolvării ei, patrimoniul asociaţiei va fi lichidat în condiţiile legii, iar bunurile rezultate în urma lichidării, vor fi transmise unei asociaţii având scop si obiective similare acesteia.
Capitolul VIII. Dispoziţii finale
Art.29. Modificarea prezentului statut va putea fi făcuta numai cu aprobarea adunării generale a asociaţilor, in prezenta a cel puţin 1/2 din membri şi cu votul a cel puţin jumătate plus unu din membrii asociaţiei.
Art.30. Toate prevederile statutului se subordonează legii aplicabile la data adoptării lui. Prezentul statut intră în vigoare şi incepe să-şi producă efectele din 28.04.2017, data inregistrării  cu nr. 41 a asociaţiei în registrul  persoanelor  juridice al  Judecătoriei  Municipiului  Braşov 

( CERTIFICAT DE ÎNSCRIERE A PERSOANEI JURIDICE  FĂRĂ  SCOP  PATRIMONIAL  eliberat la 2.05.2017  - Dosar civil nr.6233/197/2017).

Prezentul act a fost redactat şi autentificat în 6 exemplare, la sediul biroul notarului public ......................din Braşov, la cererea noastră, din care 5 exemplare s-au eliberat părţilor şi s-a semnat după citire, astăzi, 13.03.2017.
MEMBRI FONDATORI,

             Munteanu Maria,

             Răvar  Olimpia-Gabriela,

             Onofrei Daniela,
           autentificarea pe pag. a 7-a

